

**ΔΕΛΤΙΟ ΤΥΠΟΥ**

Η Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Θεσσαλίας (Π.Δ.Ε.Θ.) στο πλαίσιο της δραστηριοποίησής της σε Ευρωπαϊκά Προγράμματα συμμετέχει ως εταίρος στο πρόγραμμα NNN-NETnotNEET (<http://www.netnotneet.eu/project/>). Το συγκεκριμένο πρόγραμμα εστιάζει στους λεγόμενους NEETs, δηλαδή στα άτομα που δεν συμμετέχουν στα συστήματα εκπαίδευσης, κατάρτισης και απασχόλησης και αποτελούν την πλέον ευαίσθητη ομάδα με ιδιαίτερη βαρύτητα στην ανεργία των νέων. Ο στόχος του εν λόγω ευρωπαϊκού προγράμματος είναι να ενισχύσει τη δικτύωση και τη συνεργασία μεταξύ των δημόσιων και ιδιωτικών φορέων, ώστε να αντιμετωπιστεί κατά το δυνατόν το φαινόμενο των NEETs. Στο πλαίσιο του προγράμματος έχουν ήδη υλοποιηθεί πολύ ενδιαφέρουσες δράσεις στη Λάρισα με σημαντικά ευρήματα (βλ. <http://thess.pde.sch.gr/jn/index.php/89-nnn/81-nnn-netnotneet>).

Η Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Θεσσαλίας οργανώνει δύο επιπλέον δράσεις ενημέρωσης και διάχυσης των αποτελεσμάτων του προγράμματος:

* Στα **Τρίκαλα, την Τετάρτη 4 Νοεμβρίου 2015,** στις 16.00, το απόγευμα στο **1ο ΣΔΕ Τρικάλων** (Κουτσομυλίων 66, Τρίκαλα).
* Στον **Βόλο, το Σάββατο 14 Νοεμβρίου 2015,** στις 10.30 το πρωί, στην **αίθουσα εκδηλώσεων του ΣΔΕ Βόλου** (Χείρωνος και Επτά Πλατανίων, Βόλος).

Υπεύθυνοι των συναντήσεων αυτών θα είναι (α) για τον Βόλο, ο υποδιευθυντής του 1ου ΣΔΕ Λάρισας κ. Αναστάσιος Μάτος και η Ψυχολόγος κ. Βασιλική Λέντζα, (β) για τα Τρίκαλα, ο διευθυντής του 1ου ΣΔΕ Λάρισας κ. Μαργαρίτης Ντούμος και η Ψυχολόγος κ. Ασημίνα Ερκετζίκη. Το περιεχόμενο αυτών των ενημερωτικών δράσεων θα είναι:

* Προσδιορισμός του φαινομένου των NEETs και τοποθέτηση του προβλήματος στον χώρο δραστηριοποίησης των συμμετεχόντων.
* Διερεύνηση των αιτιών απομάκρυνσης των ΝΕΕΤs από τα αναφερόμενα συστήματα.
* Ενημέρωση για τα «εργαλεία» και τις «καλές πρακτικές» που έχουν αναπτυχθεί στο πλαίσιο του προγράμματος, με στόχο την καλή επικοινωνία με τους NEETs και τον περιορισμό της έντασης του φαινομένου.

Απώτερος στόχος των συναντήσεων είναι η βελτίωση των επιδόσεων των συστημάτων επαγγελματικής εκπαίδευσης και κατάρτισης, καθώς και των υπηρεσιών απασχόλησης σε τοπικό, εθνικό και ευρωπαϊκό επίπεδο με ανθρωποκεντρική προσέγγιση σε κάθε ομάδα ΝΕΕΤ.

Για τη συνάντηση των Τρικάλων οι ενδιαφερόμενοι μπορούν να απευθυνθούν στον κ. Ντούμο (μέχρι 1 Νοεμβρίου 2015) στο e-mail: [mntoumos@sch.gr](javascript:popup_imp('/imp/compose.php',700,650,'to=mntoumos%40sch.gr');) και για τη συνάντηση του Βόλου στον κ. Μάτο (μέχρι 10 Νοεμβρίου 2015) στο e-mail: [tasmat@gmail.com](javascript:popup_imp('/imp/compose.php',700,650,'to=tasmat%40gmail.com');).

Σας ευχαριστούμε εκ των προτέρων για τη συμμετοχή σας.

Ελένη Αναστασοπούλου

Περιφερειακή Διευθύντρια Πρωτοβάθμιας & Δευτεροβάθμιας Εκπαίδευσης Θεσσαλίας